  Туспуктэм: vk.com ( Ограбление по-удмуртски) Анжелика Тихонова корреспондент Удмуртиын «Кин кызьы узырме, яке Ограбление по-удмуртски» киноез снимать карыны кутскизы. Фильмлэн «ВКонтакте» мерлыко вотэсысь бамаз съёмкаосысь нырысетӥ туспуктэмъёсты поттӥзы. Фото: vk.com ( Ограбление по-удмуртски) Кинолэсь валтӥсь люкетъёссэ Пичи Пурга ёросысь Вуж Мӧнья гуртын лэсьтозы. Отын тросэз сьёмкаос ортчозы. Крезьгуро комедилэн сузъетэзъя пудо возьмась, комбайнёр но ужтэк кылем воргорон банкысь коньдон лушканы ӧдъяло. Бӧрысь соос малпанзылэсь палэнтӥсько, но йыруж соостэк но кутскем ини… Валтӥсь рольёсты Удмуртиысь йӧскалык театрысь актёръёс Максим Григорьев, Иван Плотников, Роман Болтачев, Даниил Вахрушев, Алексей Котков но Вадим Дмитриев шудо. Нош режиссёр Дмитрий Могучев но оператор Павел Смирнов Санкт-Петербургысь лыктӥзы. Съёмкаос 25-тӥ пӧсьтолэзёзь кыстӥськозы.  Прокатной удостоверениез басьтыны быгатӥзы ке, фильмез кинотеатръёсын возьматыны малпало. Но со вуоно арлэсь кутосконэзлэсь вазь уз луы.  Тодэ вайытом, 2022-тӥ арын толшоре Ижкарын вуоно фильмлы тизер лэсьтӥзы. Та дыре киносъёмкаослы краудфандинг амалэн коньдон люкало. Юрттыны мукет амалъёсын но луэ. Тегъёс: Удмуртия Йӧскалыктеатр фильм удмурткыл удмуртъёс  